Odločba Komisije

z dne 27. julija 1994

o spremembi odločb Sveta 79/542/EGS, 92/260/EGS, 93/195/EGS in 93/197/EGS glede pogojev zdravstvenega varstva živali za uvoz, začasni uvoz in ponovni vstop registriranih konjev iz Macaa, Malezije (polotoka) in Singapurja

(94/561/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Direktivo 92/36/EGS [2] in zlasti členov 12, 13, 15 in 16 ter točke (ii) člena 19 Direktive,

ker Odločba Sveta 79/542/EGS [3], kakor je bila nazadnje spremenjena z Odločbo Komisije 94/310/ES [4], določa seznam tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov;

ker so zdravstvene razmere in izdajanje veterinarskih spričeval za začasni uvoz registriranih konjev, njihov ponovni vstop po začasnem izvozu in njihov uvoz določeni v odločbah Komisije 92/260/EGS [5], 93/195/EGS [6], 93/197/EGS [7], kakor so bile nazadnje spremenjene z Odločbo 94/453/ES [8];

ker je po veterinarski misiji Skupnosti v Macau, Malezijo (polotok) in Singapur videti, da je zdravstveno stanje živali v teh državah zadovoljivo, kar zadeva bolezni kopitarjev, in ga nadzira dobro strukturirana in organizirana služba;

ker so Macau, Malezija (polotok) in Singapur več kakor šest mesecev prosti smrkavosti, spolne kuge konj in vezikularnega stomatitisa, primerov konjske kuge in venezuelskega encefalomielitisa kopitarjev ni bilo nikoli in se ne izvaja cepljenje proti tem boleznim;

ker so se pristojni veterinarski organi Macaa, Malezije (polotoka) in Singapurja zavezali, da bodo v 24 urah s teleksom, telefaksom ali telegramom obvestili Komisijo in države članice o potrditvi katere od bolezni iz Priloge A k Direktivi 90/426/EGS ali uvedbi režima cepljenja proti njim in pravočasno o vseh spremembah uvozne politike v zvezi s kopitarji;

ker je treba pogoje zdravstvenega varstva živali in izdajanje veterinarskih spričeval sprejeti v skladu s stanjem zdravstvenega varstva živali v zadevnih državah nečlanicah; ker se ta primer nanaša samo na registrirane konje;

ker je treba odločbe 79/542/EGS, 92/260/EGS, 93/195/EGS in 93/197/EGS ustrezno spremeniti;

ker so ukrepi, predvideni s to odločbo, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V delu 2 Priloge k Odločbi 79/542/EGS se v posebni stolpec za kopitarje v skladu z abecednim redom kode države ISO vnesejo naslednje vrstice:

" MO Macau x "

" MY Malezija (polotok) x "

" SG Singapur x "

Člen 2

Odločba 92/260/EGS se spremeni:

1. "Macau", "Malezija (polotok)" in "Singapur" se dodajo na seznam tretjih držav v skupini C Priloge I;

2. "Macau", "Malezija (polotok)" in "Singapur" se dodajo na seznam tretjih držav v naslovu veterinarskega spričevala iz Priloge II C.

V opombi pod črto (6) v Prilogi II C se "Hongkong in Japonska" nadomesti s "Hongkong, Japonska, Macau, Malezija (polotok) in Singapur";

3. "Macau", "Malezija (polotok)" in "Singapur" se dodajo v tretji alinei poglavja III, točka (d) Priloge II A, B, D in E.

Člen 3

Odločba 93/195/EGS se spremeni:

1. "Macau", "Malezija (polotok)" in "Singapur" se dodajo na seznam tretjih držav v skupini C Priloge I;

2. "Macau", "Malezija (polotok)" in "Singapur" se dodajo na seznam tretjih držav v naslovu veterinarskega spričevala iz Priloge II C.

Člen 4

Odločba 93/197/EGS se spremeni:

1. "Macau", "Malezija (polotok)" in "Singapur" se dodajo na seznam tretjih držav v skupini C Priloge I;

2. V naslovu veterinarskega spričevala v Prilogi II C se "Hongkong in Japonska" nadomesti s "Hongkong, Japonska, Macau, Malezija (polotok) in Singapur".

V opombi pod črto (5) v Prilogi II C se "Hongkong in Japonska" nadomesti s "Hongkong, Japonska, Macau, Malezija (polotok) in Singapur".

Člen 5

Ta odločba je naslovljena na države članice.

V Bruslju, 27. julija 1994

Za Komisijo

René Steichen

Član Komisije

[1] UL L 224, 18.8.1990, str. 42.

[2] UL L 157, 10.6.1992--, str. 28.

[3] UL L 146, 14.6.1979, str. 15.

[4] UL L 137, 1.6.1994, str. 72.

[5] UL L 130, 15.5.1992, str. 67.

[6] UL L 86, 6.4.1993, str. 1.

[7] UL L 86, 6.4.1993, str. 16.

[8] UL L 187, 22.7.1994, str. 11.